*Pielikums*

*Priekules novada pašvaldības domes*

*29.10.2020.lēmumam Nr.733 (prot.Nr.14)*

**SADARBĪBAS LĪGUMS**

www.e-jurists.lv

Priekulē, 2020.gada 1.novembrī

**Priekules novada pašvaldība**,reģ. Nr.90000031601, juridiskā adrese Saules iela 1, Priekule, Priekules novads, domes priekšsēdētājas Vijas Jablonskas personā, kas rīkojas saskaņā ar Valsts pārvaldes iekārtas likuma 61.panta otro daļu un Priekules novada pašvaldības 2017.gada 23.februāra saistošajiem noteikumiem Nr.17/2 “Priekules novada pašvaldības nolikums”, no vienas puses, un

**Grobiņas novada pašvaldība** reģ. Nr. 90000058625, juridiskā adrese Lielā iela 2, Grobiņa, Grobiņas novads, domes priekšsēdētāja Aivara Priedola personā, kas darbojas saskaņā ar Valsts pārvaldes iekārtas likuma 61.panta otro daļu un Grobiņas novada pašvaldības 2016. gada 28.jūlija saistošajiem noteikumiem Nr. 4 “Grobiņas novada pašvaldības nolikums”, no otras puses (turpmāk abas kopā sauktas arī puses),

noslēdz šādu sadarbības līgumu, (turpmāk – līgums)

1. **Līguma priekšmets**

Puses vienojas par pašvaldību bāriņtiesu sadarbību, lai nodrošinātu lemtspējīgu Priekules novada pašvaldības bāriņtiesas sastāvu, Bāriņtiesu likumā noteikto uzdevumu izpildē uz laiku līdz 2021.gada 1.jūlijam.

1. **Pušu savstarpējo attiecību principi**
	1. Ar šo līgumu tiek noteikti pušu savstarpējo attiecību veidošanas vispārīgie principi, no kuriem puses vadīsies sadarbības gaitā.
	2. Pusēm ir pienākums radīt un attīstīt nepieciešamos apstākļus līguma realizācijai.
	3. Pušu pārstāvji uztur pastāvīgus sakarus, apmainās ar nepieciešamo informāciju un koordinē darbu, lai izpildītu šo sadarbības līgumu.
	4. Visi kopējās sadarbības rezultāti tiek apspriesti, pēc tam tiek izstrādāti priekšlikumi tālākai sadarbībai.
	5. Puses atzīst, ka jebkuras sadarbības īstenošana būs atkarīga no konkrētās puses rīcībā esošajiem līdzekļiem un finansiāla atbalsta.
	6. Katra puse apņemas neveikt nekādas darbības, kas tieši vai netieši var kaitēt otras puses interesēm.
	7. Ar šo līgumu pašvaldību bāriņtiesas neapvienojas un neuzņemas patstāvīgus kopīgus pienākumus.
2. **Pušu tiesības, pienākumi un atbildība**
	1. Priekules novada pašvaldības bāriņtiesa apņemas:
		1. sadarboties ar Grobiņas novada pašvaldības bāriņtiesu un sniegt tai informāciju visos ar bāriņtiesas locekļa pienākumu pildīšanu saistītajos jautājumos;
		2. nodrošināt savlaicīgu bāriņtiesu sēžu sasaukšanu un sēžu izziņošanu;
		3. atlīdzība par bāriņtiesas locekļa pienākumu pildīšanu tiek maksāta saskaņā ar Grobiņas novada pašvaldības domes \_\_\_\_\_\_\_\_\_\_\_\_\_\_\_\_\_\_\_\_ lēmumu Nr\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - atlīdzības izmaksas rēķina, dalot attiecīgā darbinieka mēneša darba algas apmēru ar mēneša darba stundu skaitu un reizinot ar sniegtā pakalpojuma stundu skaitu mēnesī;
		4. Norēķini par bāriņtiesas locekļu darbu veicami atbilstoši Grobiņas novada pašvaldības izrakstītajam rēķinam;
		5. šā līguma 3.1.3.punktā minēto stundas tarifa likmi par piesaistīto bāriņtiesas locekļu darbu aprēķina, par pamatu ņemot Grobiņas novada pašvaldībā attiecīgajiem bāriņtiesas darbiniekiem noteikto mēnešalgu;
		6. nepieciešamības gadījumā nogādāt piesaistītos bāriņtiesas locekļus uz bāriņtiesas sēdēm un atpakaļ;
		7. kompensēt piesaistītā bāriņtiesas locekļa transporta izdevumus, kas saistīti ar Priekules novada pašvaldības bāriņtiesas locekļa pienākumu pildīšanu, atbilstoši transporta izdevumus apliecinošajiem dokumentiem un transporta nolietojuma un ekspluatācijas izdevumu kompensāciju 0,04 EUR par katru nobraukto kilometru;
		8. par līgumā minētajiem izdevumiem Priekules novada pašvaldība norēķinās saskaņā ar Grobiņas novada pašvaldības izrakstīto rēķinu.
	2. Grobiņas novada pašvaldības bāriņtiesa apņemas:
		1. sadarboties ar Priekules novada pašvaldības bāriņtiesu;
		2. līguma darbības laikā, pēc Priekules novada pašvaldības bāriņtiesas aicinājuma ierasties uz bāriņtiesu sēdēm;
		3. iepazīties ar darbam nepieciešamajiem dokumentiem, lietas materiāliem un citu informāciju, kas nepieciešama bāriņtiesas locekļa pienākumu pildīšanai;
		4. nekavējoties informēt Priekules novada pašvaldības bāriņtiesu par apstākļiem, kas var nelabvēlīgi ietekmēt šajā līgumā paredzēto sadarbību un tai pakārtoto uzdevumu tālāku izpildi;
3. **Konfidencialitāte**
	1. Puses apņemas saglabāt konfidencialitāti attiecībā uz jebkuru otras puses iesniegto informāciju.
4. **Atbildība**
	1. Grobiņas novada pašvaldība ir atbildīga tikai par šajā līgumā tieši noteikto pienākumu izpildi.
	2. Puses nav atbildīgas par šī līguma saistību pilnīgu vai daļēju neizpildi, kas radusies nepārvaramas varas apstākļu rezultātā, kuras puses nevarēja paredzēt, novērst vai ietekmēt un par kuru rašanos tās nenes atbildību.
5. **Līguma spēkā stāšanās un izbeigšanas kārtība**
	1. Līgums stājas spēkā ar 2020.gada 1.novembri un ir spēkā līdz 2021.gada 1.jūlijam.
	2. Pusēm ir tiesības vienpusēji izbeigt šo līgumu, ja kāda no pusēm vairakkārt nepilda ar šo līgumu uzņemtos pienākumus un saistības, tādā vaidā apgrūtinot otrai pusei līguma izpildi. Šādā gadījumā par līguma izbeigšanu viena puse paziņo otrai vismaz 2 (divas) nedēļas iepriekš.
	3. Grobiņas novada pašvaldībai ir tiesības vienpusēji atkāpties no šī līguma, pastāvot svarīgiem iemesliem, par to rakstiski iepriekš paziņojot Priekules novada pašvaldībai.
6. **Nobeiguma noteikumi**
	1. Kontaktpersonas saziņai šā līguma sadarbības laikā Priekules novada pašvaldībā: bāriņtiesas priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. 63461240, \_\_\_\_\_\_\_\_\_\_\_\_\_\_\_\_\_\_\_barintiesa@priekulesnovads.lv. Grobiņas novada pašvaldībā: bāriņtiesas priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_, tālr. 63497960, \_\_\_\_\_\_\_\_\_\_\_\_\_\_\_\_\_\_, barintiesa@grobinasnovads.lv.
	2. Ja šā līguma izpildes laikā kādai no Pusēm rodas kādi nepārvaramas varas šķēršļi, kas nepakļaujas pušu ietekmei un kontrolei, tad tā puse, kurai šie šķēršļi traucē, paziņo par to otrai pusei, lai vienotos par tālāku rīcību.
	3. Jebkuri šā līguma grozījumi un papildinājumi ir spēkā tikai tad, ja puses par to ir vienojušās rakstiski.
	4. Jebkurus strīdus un domstarpības, kas varētu rasties vai radīsies starp pusēm līguma izpildes laikā, puses risinās savstarpējo pārrunu ceļā. Ja vienošanās netiek panākta, strīdus jautājums tiek nodots izskatīšanai tiesā saskaņā ar Latvijas Republikas normatīvajiem aktiem.
	5. Šis līgums ir sastādīts uz trīs lapām, divos eksemplāros, atrodas glabāšanā pa vienam eksemplāram pie katras no pusēm.
7. **Pušu rekvizīti un paraksti**

|  |  |
| --- | --- |
| **Pašvaldība****Priekules novada pašvaldība**Reģ.Nr.90000031601Saules iela 1, Priekule, Priekules nov., LV 3434e-pasts: dome@priekulesnovads.lv tālr.: 63461006 \_\_\_\_\_\_\_\_\_\_\_\_\_\_\_\_\_\_\_V.Jablonska | **Pašvaldība** **Grobiņas novada pašvaldība****Reģ.Nr. 90000058625**Lielā iela 76, GrobiņaGrobiņas nov., LV 3430e-pasts: dome@grobinasnovads.lvtālr.: 63490458\_\_\_\_\_\_\_\_\_\_\_\_\_\_\_\_\_A.Priedols |